ผมมีตุ่มที่หัวเยอะมาก แต่ไม่เจ็บ ไม่ปวด ไม่คัน ไม่รุ้สึกอะไรเลย อยากทราบว่าเป็นอะไรหรอครับ
สวัสดีค่ะ อาการตุ่มที่หนังศีรษะ อาจมีสาเหตุจาก-รูขุมขนอักเสบบริเวณหนังศีรษะ หากมีการติดเชื้อร่วมด้วยอาจเห็นเป็นลักษณะคล้ายตุ่มฝีหนองและเจ็บปวด-ผื่นผิวหนังอักเสบจากต่อมไขมันมีการอุดตัน เป็นผื่นแดงคลุมด้วยขุยสีออกขาวๆ เหลืองๆ มักเป็นในตำแหน่งที่มีต่อมไขมันมาก ได้แก่ หนังศีรษะ คิ้ว-สะเก็ดเงินที่หนังศีรษะ-เชื้อราที่หนังศีรษะการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงในระยะใกล้ร่วมด้วยค่ะ หากตุ่มแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณตุ่ม ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะ